Glavne uloge
u filmu
POGON STOKE
Režija KURT NEUMANN
PRIVATNI VAGON
Dobro jutro, gosparu Chester. Lijepo jutro, zar ne?
Gdje je otac? -G. Graham je doručkovao prije par sati.
Jeste li za čašu narančina soka? -Ne, uzet ću jagode.
Žao mi je, jutros nemamo jagoda. -Zašto?
Znate, teško ih je nabaviti ovdje na zapadu, pogotovo jer im nije sezona.
Smrdljiva, govedarska zemlja. -Da, sir.
Hoćete li banane sa svježim vrhnjem? -Znaš da volim jagode.
Trebao si se pobrinuti da ih dobijem.
Upropastio si mi doručak.
I Masone... Mogao si mi jutros bolje očistiti cipele.
Bogami ću ga priklati jednog dana. -Nije samo on kriv. Bez majke je,
a otac mu ima previše posla da bi se bavio s njim.
Preblag je prema razmaženom klipanu. -Daje mu sve što želi
i nije ga briga što mali radi, samo da mu nije na putu.
Dobro jutro, gosparu Chester. -Otac je zauzet? -Ima konferenciju.
Rekao je da ga ne smetamo.
Hej, Chesteru! Hoćeš se igrati lovice? -Neću. To je dječja igra.
Bojiš se konduktera. -Mogu raditi sve što hoću na našim vlakovima.
Misliš da si pametan, jer ti je tata vlasnik željeznice.
Ali mogao bih te pobijediti. -Misliš? Ti loviš!
Hej! Prekinite!
Ti se vrati na svoje sjedalo.
Trebate se sramiti. -S kime mislite da razgovarate?
Čuj sinko, znam da ti je otac predsjednik ove Željeznice
i misliš da možeš raditi što hoćeš, ali dok sam ja kondukter,
bit ćeš pristojan i poštivati pravila.
Ako se želiš igrati, čini to u svom vagonu.
Zar nisi rekao da se možeš igrati gdje hoćeš, pametnjakoviću?
Ti loviš.
Prekinite! Dosta je!
Jesi li me čuo? Prekini!
Vrati se u svoj vagon i ostani tamo.
Poslije ću o tome razgovarati s tvojim ocem.
Pogon stoke na tržnicu je spor, skup i rizičan posao.
Sporednom prugom vi stočari ćete govedinu slati pravo u Santa Fe
i uštedjeti tisuće dolara na godinu,
Mogu vam izgraditi prugu za pola milijuna...
Chester, molio sam te da ne smetaš. -Ali trebamo razgovarati.
Što je sada bilo? -Kondukter me udario. -Što si ti radio?
Samo sam se igrao s jednim dječakom. -Winstone, pozovi mi O'Haru.
Oprostite, gospodo.
Takav čovjek ne bi trebao raditi na našoj željeznici, zar ne, oče?
Idi u svoju sobu. -Ali udario me. Jako. A nisam ništa učinio.
Otpustit ćeš ga, zar ne, oče? -Chesteru, idi u svoju sobu.
Gospodo, ispričavam se za trenutak.
O'Hara, što je to bilo? -Žao mi je, g. Graham,
ali vaš sin se popeo na glavu svima u vlaku.
Dobio sam već desetke pritužbi na njega.
Rađe bih da ste razgovarali sa mnom, umjesto da ga sami kažnjavate.
Udarili ste ga? -Da je moj, bih. Zaslužio je batine zbog tučnjave.
Tučnjave? Kaže da se igrao. -Nije, gospodine. Tukao se.
Žestoko potukao na vanjskoj platformi vagona.
Da nisam došao na vrijeme, mogao je stradati. -U redu, O'Hara.
Razgovarat ću s njim. Žao mi je što je izazvao toliko problema.
Niste vi krivi. I kao otac ocu, iako me se to ne tiče,
ne budite preblagi prema njemu.
Winstone, morat ćemo nešto učiniti s Chesterom.
Nažalost, stvara probleme. -Gnjavi sve, bezobziran je prema ljudima,
maltretira poslugu i dosađuje mi. -Obećali ste mu zabavu. -Znam.
Ali ne mogu zbog njega upropastiti posao. Razulario se.
Potrebna mu je disciplina. Dobra, stroga škola.
Ponestalo nam je dobrih strogih škola. -Neotesani klinac!
Trebalo bi ga dobro izlemati. -To je van moje nadležnosti.
Bojim se, i izvan moje. Winstone, pribavite mi popis škola.
Ako ga koja još uvijek želi primiti. -Da, sir.
Misliš da si glavni, ha?
Mogao bih se malo zabaviti s tobom.
Svi u vlak!
Onda? -Nije u vlaku, g. Graham. Sve smo pomno pretražili.
Mora biti da je sišao kad smo stali uzeti vodu. -Izgleda tako.
Morat ćemo se vratiti po njega. -Nemoguće!
"Limited" je samo dva sata iza nas. -Dobro.
Pošaljite im brzojav na sljedećoj postaji da pokupe Chestera.
I neka organiziraju potragu za svaki slučaj.
Koliko ja poznajem tog momka, bolje da pošaljete šerifa i potjeru.
Ne bih se jako brinuo, gospodine. On zna voditi računa o sebi.
Nadam se da je toliko razborit da ostane na istom mjestu.
Pa i nema gdje otići. Najgore što može biti, umorit će se,
bit će mu vruće i bit će gladan.
Možda se mrvicu i prestraši. -To bi mu moglo koristiti.
Naučit će ga pameti.
Samo polako! Nitko ti neće nauditi, ako budeš dobar.
Jesi li dobro? -Ako i jesam, to nije zahvaljujući vama.
Kog vraga radiš ovdje? -Što ste vi radili? Onaj konj me mogao ubiti.
Tako je. To je divlji ždrijebac. Lovim ga cijelo jutro.
I baš kad sam ga stigao, ti izvedeš onu glupu vratolomiju.
Niste ga valjda mislili uhvatiti jašući tu kljusinu?
Vidim da si bistar dječak, iako malo drzak za svoj uzrast.
Uostalom, tko si ti i što radiš ovdje sam samcat?
Idemo u Colorado. Ostavili su me kad je vlak stao uzeti vodu.
Bio bih zahvalan da me odvedete mom ocu. -Tko je on?
Chester Graham Stariji, predsjednik željeznice KT&C.
Platit će vam ako me odvedete k njemu.
A koliko vrijediš? -Ne brinite. Isplatit će vam se.
Žao mi je, sinko, ali ja idem u suprotnom smjeru.
Nemam vremena skretati s puta.
Ako želiš poći sa mnom, rado ću javiti tvom starom čim budem mogao.
A gdje idete? -U Santa Fe. -To je stotine kilometara odavde.
Točno. Stići ćemo za dva tjedna. -Dva tjedna? Pa vi ste ludi!
Moram se smjesta vratiti ocu. -Žalim, sinko!
Ja sam kauboj, a ne turistički vodič.
Ne idem u Santa Fe i ne zovite me "sinko".
Kako hoćeš. Dugo ćeš hodati do željeznice. -Neću hodati.
I ako želite sebi dobro, bolje da me odvedete.
Svojeglav si kao i onaj divlji konj. -Hoćete li me povesti ili ne? -Neću.
Već kasnim. Hajde, penji se. -Neću.
U redu, sinko.
Mislite da ste lukavi, je li?
U ovim krajevima čovjeka držimo za riječ, sinko.
Rekao sam vam da me ne zovete "sinko". Zovem se Chester.
Chester, ha? Ja sam Daniel. Prijatelji me zovu Dan.
Što kažeš na to krdo? -Krave! -Većinom su junci.
Smrdljiva živina.
Ima ih puno. -Veliko krdo. Vrijedi više od 60.000 $.
Ha! Privatni vagon mog oca vrijedi više od toga.
Ne očekujete valjda da hodam među tim kravama? -Stokom. Dođi.
Slime, vidiš li što i ja? -Otišao je po konja, a vratio se s klincem.
Naša obitelj se naglo povećava. -Tko zna što će donijeti sljedeći put.
Gdje je Cap? -Eno ga tamo.
Čekaj me tu.
Hej, Cap. -Vratio si se? Uhvatio si mustanga?
Naišao sam na problem. -Opet te nadmudrio?
Čini se da je taj crni pastuh naumio ostati slobodan.
Odustaješ? -Tek kad mu namaknem omču preko prekrasnog vrata.
Opčinio te taj konj.
Ako misliš ostati dok on ne odustane zbog starosti,
morat ćeš to bez nas. Već smo u zaostatku 5 km.
Uhvatit ću ga kad se budemo vraćali. -Tvrdoglava tikvo.
Sveca mu... Što je to?
Zalutao je. Našao sam ga u uskom kanjonu.
Izgleda k'o jadno ždrijebe. -Odlutao je iz svoga društva.
Planiram ga vratiti čim dođemo u Santa Fe. -Vodiš ga s nama?
Nemamo izbora. -Pogon stoke nije putovanje za dijete.
Čvršći je nego što izgleda. Može i raditi ako tako odluči.
Možda može Dallasu pomoći s pranjem posuđa.
Vi ste šef ovdje, mister? -Točno. Osim ako ti ne misliš preuzeti.
Ne pravite se pametni, mister.
Tko je ovaj mali šminker? -Momci, ovo je Chester Graham mlađi.
Chesteru, ovo je Charlie Morgan, poznat kao Bezbrižni.
Jim Curry. Chesterov otac je vlasnik željeznice,
ali ovaj Chester upravlja njome. -Što će on ovdje?
Pridružit će nam se. Je li tako, Cap? -Jest. -Neću.
Ako ne natjerate ovog čovjeka, da me smjesta vrati mom ocu,
dat ću vas uhititi. -Teško ćeš ovdje naći šerifa, mladiću.
Javit ćemo tvom ocu što prije. Dotad, kreni u poljsku kuhinju
i zatraži radnu odjeću. -Što će mi? -Plaćat ću ti dolar na dan i hranu.
Sam ću plaćati hranu. -Tko ne radi, ne jede. Kako želiš.
Momci, krećemo. Previše vremena smo izgubili. U sedla!
Otkud ti ideja da ga povedeš? -Zar sam ga trebao ostaviti usred ničega?
Pogon stoke je dovoljno težak i bez da glumimo dadilje.
A znaš i da neznanci donose nesreću. -Ne brini se zbog toga, Curry.
Dođi, Chesteru. Upoznat ću te s Dallasom. -Ne zamarajte se.
Dallas nam priprema klopu. S njim je dobro biti prijatelj.
Ne kanim jesti vašu "klopu", kako je vi nazivate. -Predomislit ćeš se.
Dođi, nemamo cijeli dan. -Ne idem s vama, a i neću u pogon stoke.
Upotrijebit ćemo istu taktiku kao i kod neukroćenog ždrebeta.
Hej! Spustite me!
Dallas, htio si pomoćnika. Evo ti ga.
Čini se da ti trebaš pomoć. -Ovo je Chester Graham Mlađi.
Spreman ti je pomoći, zar ne, Chesteru? -Lijepo od njega.
Ali meni ne treba pomoć. -Ma daj! A toliko si prigovarao.
Hraniti 20-oricu je naporan posao, a Chester čezne za nekim poslom.
Samo mu reci što treba raditi. -Dugo traje da bih to objasnio,
lakše mi je da sam obavim. -I nađi mu odjeću prikladnu za rad.
Brže to! Nemamo cijeli dan!
Pazi!
Što je s tobom, mladiću? Dosadio ti je život?
Nisi baš prijateljski raspoložen. Meni je svejedno,
ali ako ne misliš ostaviti kosti na putu, dobro otvori oči.
Konjima je svejedno koga će izgaziti nasmrt.
Vidim da goriš od želje za poslom, pa mi pomozi s ovim.
Znači ništa od prijateljstva, je li?
Ne zamjeram ti. Ni ja nikad nisam volio raditi.
Bilo je problema s pokretanjem radnih konja.
Ali sad je sve u redu.
Stavi ovo preko usta, osim ako ne želiš prestati disati. Uzmi.
Tako je bolje.
Ako ne bude problema, mogli bismo danas prevaliti velik put.
Jučer smo prešli 25 km. Uz malo sreće, sutra smo na rijeci Concho.
Nadam se da nije presušila.
Nema gore stvari nego naići na suho pojilište s krdom žednih junaca.
Da, vode ima jako malo u ovim krajevima. A ponekad je uopće nema.
Stoka podivlja kad ožedni.
Nisi za razgovor, ha?
Ali neću ti to zamjeriti.
Nikad nisam volio blebetala
koji poput glupe skvo brboću, a ništa ne kažu.
Želite li zaraditi nešto novca? -Novca?
Što bi kuhar kao ja radio s novcem?
Mislim na puno novca. 100 dolara i više. -Sto dolara? Hej!
To je mnogo novca za dijete.
Trebate me samo odvesti do željeznice.
Jesi li o tome govorio s Danom? -Mora li on sve znati? -Ne mora.
Cap je šef, ali Dan je pravi poslovođa.
I jako je pametan.
Morao bi ustati u osvit zore ako bi htio njemu nešto učiniti iza leđa.
Kako ide? -Dobro, Dan. Baš dobro.
Naš mladi prijatelj voli raditi kao što guska voli vodu.
Upravo mi govori kako će naučiti kuhati i ubrzo sve preuzeti,
tako da ja mogu u mirovinu. -Nikad to nisam rekao.
Što je večeras na jelovniku, Dallas? -Jagode. -Ma što kažeš?!
Čekaj samo da probaš Dallasove jagode.
Brzo ćeš završiti sa suđem.
Jagode! Navalite na jagode!
Ne, opet. -Meksičke jagode, -Grah, grah i samo grah.
Sinoć si ga nazvao "frijoles" na teksaški način.
Misliš samo na jedno, Dallas. -Izvolite, Cap. -Hvala.
Baš kako ih je kuhala i moja majka.
Što je njemu? Naša klopa nije dovoljno dobra za njega?
Ostavi ga na miru! -Hoćeš li mu noćas svezati noge?
Čuo si, Curry. Ostavi maloga na miru!
Rekao je jutros da će dovesti konja. Mislio sam da je to ovaj mali.
Tako je, Dan. Što je s tim? -Kad ćeš ga početi krotiti?
Bit će ti teško? -Čak strašno. -Doveo bi konja da nije bilo mene.
Bio je spreman baciti laso kad sam pao sa stijene pod njegovog konja.
Treba imati malo mozga da bi se uhvatio takav konj.
Ako ste vi tako mudri, zašto ga vi ne uhvatite?
Rekao ti je što te ide, Curry. -Sad ti je dao misliti.
Onda, Curry? Prihvaćaš izazov maloga i ideš ujutro po konja?
Nemirni su večeras. -Predugo su bez vode.
Smirit će se kad sutra dođu na Concho.
Laku noć. -Laku noć.
Ideš negdje? -Ne možete me prisiliti da ostanem.
Čuj, sinko... kad poželiš otići, idi. Nitko te neće spriječiti.
Ali u ovom dijelu zemlje nije razborito uzeti tuđeg konja.
Nisam ga htio ukrasti. Platio bih ga.
U redu je, Chesteru. Samo si umoran i gladan.
Dođi, pripremit ću ti nešto za jelo.
Cap nije ništa loše mislio kad je rekao "tko ne radi, ne jede", Chete.
Ne smeta ti da te zovem Chet? -Ne, u redu je.
Pogon stoke je kao i svaki posao, ako želiš uspjeti u njemu.
Svi moraju raditi zajedno, svatko obavlja svoj dio posla,
ma kako gadan ili prljav bio posao. -Nisam baš bio od velike pomoći.
Recimo da si bio svojeglav, kao što sam i ja bio u tvojim godinama.
Vi? -Naravno.
Imali su muke sa mnom prije nego što su me smirili.
Nijedan konj koji nešto vrijedi, ne da se lako ukrotiti.
Sad ste skoro jednako važni kao i Cap.
Shvatio sam da konje koje ne možeš ukrotiti, treba pustiti.
Nitko ih ionako ne želi.
Dallas kaže da ćete jednog dana vi biti šef,
Ne dok je Cap ovdje. Ne, Chete.
Ne želim cijeli život goniti stoku. Čim uzmognem, kupit ću ranč
negdje gdje mogu uzgajati konje. -Zato ste lovili divljeg pastuha?
Divlji ili ne, ali u njemu teče plemenita krv.
S pravom kobilom napravit će krasnu ždrebad. -Prekrasan je.
Pravi je. Vjerojatno potomak čistokrvnih konja
koje je Cortes doveo iz Španjolske.
Bolje se osjećaš? -Da. I hvala.
Nema na čemu, Chete.
Idemo spavati. Sutra je naporan dan.
Dan... Mislite li... Smeta li vam da vas zovem Dan?
U redu je!
Laku noć, Chete.
Koji ti je sad vrag? Probudiš čovjeka baš kad je upoznao
najljepšu skvo s ove strane Rio Granda.
Dobro jutro. -Dobro jutro, mladiću. Zar nisi malo uranio?
Htio sam pomoći pripremiti doručak. -Što?
Nisam jučer shvaćao da je vaš posao preobiman za jednu osobu.
Slušaj, drzniče. Za mene nema preobimnog posla.
Htio sam reći da još nisam imao posao
tako obiman da ga ne mogu obaviti. -Znači mogu vam pomoći?
Svakako. Ne misliš valjda raditi u toj odjeći. -Zašto ne? Što ne valja?
Zar ne misliš da je malo preotmjena za kuhanje?
Pribavit ću ti nešto primjerenije kaubojskoj. -Ne, ovo je u redu.
Što trebam činiti? -Da vidim... Prvo ćeš mi donijeti drva za potpalu
kako bih skuhao kavu prije nego što kauboji dojure tražeći je.
Tako treba.
Dobro jutro, Dallas. -'Jutro. -Požuri s tom kavom. -Lakše malo.
Hej, usijana glavo! -Još si ovdje? -Prestani ga zafrkavati.
Gdje ću s ovim? -Odloži tu.
Prava odjeća za kuhara. -Ja ne bih uzjahao u tim hlačama.
Dobar jahač ne ovisi o kroju hlača u kojima jaše.
Vidim da znaš nešto o konjima, mladiću. -Znam sve o konjima.
Za jednog čovjeka je to mnogo znanja. -Znati o konjima je jedno.
Jahati ih, nešto je skroz drugo. -Znam ja jahati.
Moj učitelj kaže da sam najbolji juniorski jahač na Long Islandu.
To moramo vidjeti. Chuck, dovedi Dinamita.
Polako, Curry. To nije konj kojega može jahati klinac.
Ja mogu jahati bilo kojeg konja. -Ne i tog divljeg ludog konja.
Ne brinite se za mene, Dallas, -Dallas ima pravo, sinko.
Taj konj je prestrašan čak i za juniorskog prvaka u jahanju.
Osim toga, nisi naviknut na naš tip sedla. -Možda bi jahao postrance.
To je samo napola ukroćeni divlji konj. -Evo ga, mali!
Dinamit? Meni više sliči na kakvo kljuse iz štale.
Što to pokušavate? Slomiti malomu vrat?
Zašto se ti brineš, kad se on ne brine?
Jedno priznajem. Možda je tvrdoglav, ali ima muda.
Dobro me sredio.
Jesi li dobro? -Jesam. -Luda usijana glavo, sam si to tražio.
Napola ukroćen, je li? Ne može biti divljiji.
Dallas, spominjali ste odjeću... -Dođi u kola.
Dobro je da imamo rezervne hlače.
Jako zahladi kad vjetar zapuše s planine. Jako zahladi.
Dallas, pogledaj ovo.
Elegantno, ha?
Pravo otmjeno jahanje, Chete. -Hvala.
Lani sam na izložbi konja osvojio dvije plave vrpce. -Lijepo.
Ali budeš li tako jahao 8 sati na dan, osvojit ćeš žuljeve, a ne vrpce.
Opusti se. Ovako.
Tako je bolje. -Nisam navikao na ova zapadnjačka sedla.
Ovdje bi bilo bolje jahati bez sedla nego na onome
što vi na Long Islandu zovete sedlima.
Ova odgovaraju ljudskoj anatomiji. Napravljena su da budu udobna.
Moraju biti s obzirom na to koliko smo vremena u sedlu.
Opusti se. Samo sjedi u sedlu.
Eto, sad jašeš. -Nisam znao da pogon glupih krava...
Mislim, stoke, može biti tako zabavan. -Katkad je uzbudljivo.
Nakon nekog vremena to čak i zavoliš. I naučiš ponešto.
Stvari koje te ne uče u školi.
Mislite da bih mogao naučiti biti kauboj? Pravi kauboj?
Bit ćeš dobar radnik. Ali to nije samo slaganje pokrivača.
Moraš naučiti i tajne posla, kako pronaći vodu u sušnim razdobljima.
Dallas kaže da je teško goniti žednu stoku.
Imamo dugo sušno razdoblje.
Približavamo se Conchu. -Još nekoliko kilometara.
Bit ću sretan kad stignemo. Postaju nemirni.
Hej, Cap!
Nemamo sreće! Rijeka je presušila. -Concho? Ti si lud.
Suh je kao žedna krava.
Kriv je taj mali. Rekao sam da donosi nesreću.
Poslušajte mene i riješite ga se.
Kad budem tražio tvoj savjet, Curry, pitat ću te,
Koliko je daleko do sljedeće vode? -Najbliže je jezero Adobe.
60 km odavde. -Najmanje dva dana, ma kako forsirali.
Bit će teško nadzirati ih tako dugo. -Nemaš mnogo izbora.
Morat ćemo proći kroz kanjon Paradise.
Bolje to nego se natezati sa žednim juncima. -Da.
Momci, okrenite ih. Kanjon Paradise!
Kanjon Paradise (Raj)? Ako je ovo raj,
kad otegnem papke, otići ću u suprotnom smjeru.
Umorio si se? -Nisam. Sve je u redu.
Prilično je vjetrovito.
Zapuše li jače, moraš paziti da te ne izbaci iz sedla.
Muču kao da plaču. -Sirotani. Napola su ludi od žeđi.
Kad goveda ovako ožedne, presuše im i suzne žlijezde.
Što je s njim? -Zna da je negdje naprijed voda.
Dan, idemo izviđati. Chete, vrati se Dallasu.
Ovo će biti naporno. -Izdržat će on to.
Evo ga, Cap. Jezero Adobe.
Ne znam čijom zaslugom, ali jednog od nas dvojice jest.
Voda pred nama!
¶ Nad prerijom plavom i sivom,
¶ vidi oblak prašine koji se udaljava.
¶ Pitam te, kako je deset tisuća odlutalo
¶ i ostavi me bez centa u džepu.
¶ Posvuda okolo daleko,
¶ deset tisuća krava luta.
¶ Naravno da mi je kosa sijeda,
¶ kad mi deset tisuća krava odluta.
Evo ga, momče.
To je bila lijepa pjesma. -Krave se još nisu bunile.
Ne moraš im pjevati uspavanke. Mirni su kao janjad.
I trebaju biti. Nalokali su se vode.
Zašto kauboji uvijek pjevaju stoci? -Da stoka bude mirna.
Da kauboji ne budu usamljeni.
Onda, Chete? Još želiš biti kauboj? -Naravno. Zašto ne?
Kanjon Paradise može obeshrabriti ambicioznog mladića.
Ovo je najgori i najprljaviji put stoke na cijelom jugozapadu.
Tvoj otac bi se ponosio tobom da te danas vidio.
Valjda.
Dobar si, mali. Danas si se namučio, a nisi pustio ni glasa.
Postavit ću te za nadzornika kad kupim ranč.
Ne bih se tomu nadao dok ga ne kupi. -Što si time htio reći?
Odjedanput si postao ambiciozan.
Za ranč je potreban novac. I konji.
Dan će imati mnogo konja. Konja plemenite krvi,
kao što je bio onaj crni pastuh. On će omogućiti krasnu ždrebad.
Hoće. -Prvo ga moraš uhvatiti. -Uhvatit će ga. Ima Zvjezdoliku.
I Plamena. On je najbrži od svih.
Slušao si Danove hvalospjeve tom konju.
Misli da je Plamen brz, ali on ne poznaje konje. Samo krave.
Misli da je brz svaki konj, koji trči brže od krave.
Taj Plamen je najbrži od svih naših radnih konja.
Munja ga može prestići svaki put i na svakoj udaljenosti.
Utrkujmo se kad god to želiš.
Kladio bi se na to? -Što kažeš, Cap? -Zaslužili ste odmor, momci.
Riješite to ujutro. 10 $ ako te pobijedi. -Ako si tako siguran,
zašto ne udvostručiš? -Siguran sam, ali ne i bogat.
Pet dolara na Munju. -Kladi se u ono što vjeruješ.
Evo ti 20, Curry. -Još deset na Plamena.
Ne podcjenjuj Munju, Dan. -On će sigurno pobijediti.
Znam da je Munja dobar konj. Dokazat ću da je Plamen bolji.
Stanite usporedo.
Naprijed, Plamene!
Hajde, Dan! Hajde, Plamene! -Naprijed, Munjo!
Šteta, Curry! Dobar pokušaj!
Pobijedio bih te da on nije podvio rep kao pas.
Isplata. Čestitam, Dan. Hvala što si pobijedio.
Samo sam ga jahao, -Vjerujete li mi sada kad kažem
da je Plamen najbrži radni konj? -Rekao si to, Dallas.
Idemo, Plamene. Skinut ću ti sedlo. -Uspjeli smo.
Zasluge idu Plamenu. -Istina, ali i on bi mi bio zahvalan
kad bi znao što sam sinoć napravio. -Što si sinoć napravio?
Otišao sam do konja, osedlao Munju i izmorio ga jašući.
Što si učinio? -Pa htio si pobijediti, zar ne?
Vraćam ti novac, Curry. -Zbog čega? -Obmanut si.
Ja sam sudio utrku. Nisam vidio nikakvu obmanu.
Nitko nije vidio osim Chestera. Sinoć je izmorio Munju jahanjem.
Tako je osigurao moju pobjedu. -Vidi ti malog pametnjakovića!
Kakav podli trik! -Žao mi je, Dan. Oklade se povlače.
Svi trebaju dobiti svoj novac. -Uzmi. -Neću taj novac.
Rekao sam ti da se riješiš tog maloga.
Mali podlac navikao na udoban život.
Naučit ću ga da ne gura nos u tuđa posla. -Ne diraj ga!
Žao mi je, Dan.
Očito nisam shvaćao što radim.
Znao sam da želiš pobijediti.
Zadovoljstvo pobjede je u tome da pobijediš pošteno.
Namještaljku u svoju korist, čovjek ne želi, kao ni onu protiv sebe.
Ovako nisi dokazao da je Plamen bolji konj. -Nisam.
Naravno da nisi.
Nije bilo pošteno prema njemu i nije prema meni.
Trebaš poštovati pravila igre. Svake igre. Čak i života.
Kao što je govorio moj tata. I život je vrsta igre.
Smatrao je da mnogi ne bi bili povrijeđeni da se svi drže pravila.
Neću to više nikad učiniti. -U redu, Chete. Zaboravi to.
Priznanje da si pogriješio pomaže. Uvijek.
Kao i kad sam zadnji put bio u Santa Feu.
Posvađao sam se s djevojkom. -Imaš djevojku? -Naravno.
Bilo mi se mrsko ispričati, ali ipak jesam. -Pomirila se s tobom?
Jest. Gotovo da se vrijedilo posvađati zbog mirenja.
Lijepa je. -Krasna djevojka!
Vjenčat ćete se? -Nadam se. Čim kupim ranč.
Razmišljali smo o zajedničkom domu i uzgoju ždrebadi.
Možda pet-šest kao što si ti.
Vrati se u kola, pomozi Dallasu. -Svakako, Dan.
Žao mi je, Plamene!
Dan, pogledaj!
Ponoć. -Ponoć? To mu je ime? -Tako ga ja zovem.
Slijedio nas je. -Zašto? -Ne znam, možda da nam otme konje.
Ukrade ih? -Da. To je jedini razlog zašto nas slijedi.
Lukavi su ti divlji ždrijepci. Kriju se dok nisu spremni za akciju.
Ako siđe, možda ga uspijemo uhvatiti.
Možda bi bilo pametnije da pođemo za njim. Idemo, Chet.
Svi konji su pobjegli.
Onaj crni pastuh ih je odveo. Ništa nisam mogao.
Idemo, Chet!
Vratite ih u logor, momci. Moramo krenuti!
Konji nisu na sigurnome dok je taj crni demon blizu. Idem za njim.
Ustrijelit ću ga. -Vrati se. Ja ću uhvatiti Ponoć.
Već si se time hvalio. Ne smijemo riskirati. Taj lupež je prepametan.
Najbolje ga je ustrijeliti. -Konj je predobar da bismo ga odbacili.
Daj mi jedan dan, Cap. -U redu, ali ako ne uspiješ,
pustit ću Curryja da to riješi.
Evo ih. -Tragovi Ponoći? -Da. Svježi su. Nije daleko pred nama.
Misliš da ga možeš stići? -Pokušat će nas zavarati.
Ali tvrdoglavi smo kao i on.
Konji postaju nemirni. Znači da mu se približavamo.
Pogledaj tamo!
Možda ga možemo utjerati u onaj zatvoreni kanjon.
Ti idi prvi i pokreni ga.
Prestani se otimati.
Ne približavaj se dok se malo ne ohladi.
Sad je ljut kao kauboj s nažuljanom stražnjicom.
Što sam vam rekao? Rekao je da će uhvatiti pastuha.
Vješt je taj Dan Matthews. Vraški vješt.
Drži ga, Dan. -Smiri se, momče. Polako!
Samo polako, momče. Opusti se.
Čini se da si izgubio vrijeme kako bi sebi natovario nevolju na vrat.
Što ćeš s njim sad kad si ga uhvatio?
Ukrotiti ga. -U jednoj laganoj lekciji.
Dan će ga smiriti.
Kad ga planiraš krotiti?
U svoje slobodno vrijeme dok stoka nije u pokretu.
Dallas, smijem li ga privezati otraga na kola kad krenemo?
Možeš što se mene tiče, ali reci pastuhu da se smiri.
Ovdje je sve puno divljih konja, ali imamo samo jednu poljsku kuhinju.
Dobar je, zar ne? -Treba ga pomno motriti.
Kad ga počinjemo krotiti? -Mi? -Ja sam ga uhvatio, zar ne?
Jesi, Chete. Preksutra imamo dan bez vode i rano ćemo se ulogoriti.
Cijelu ćemo večer raditi s njim.
Do Santa Fea bi se trebao toliko smiriti da ga možemo osedlati.
Neće biti još dugo. -Nikada ne znaš s tim divljim ždrijepcima.
Većina na kraju odustane, ali neki se nikada ne predaju.
Mislio sam, uskoro smo u Santa Feu. -Još samo par dana.
Možeš li paziti s ovoga mjesta? Idem naprijed. -Samo idi.
Ponoći, vrijeme je da se upoznamo.
Nemoj biti tako nervozan. -Izgleda mi ljut. -Samo se pravi.
Što ćeš učiniti?
Pokušat ću ga priviknuti na pokrivač, prije nego ga osedlam.
Smiri se, Ponoći. Ne uzbuđuj se.
Ovo je samo stari pokrivač.
Znam da ti se ne sviđa, ali moraš se naviknuti.
Što prije se navikneš, prije ćemo biti prijatelji.
Ne moraš se bojati.
Pokušat ću od tebe napraviti lijepog i pristojnog konja,
umjesto lopovskog bandita.
Mirno.
Razigrani vražićak, zar ne? -A da ja pokušam?
Pusti ga na miru. On je grub igrač.
Samo ne voli da je vezan. -A mi ne bismo voljeli da nije.
Dat ćemo mu još vremena da se privikne na nas.
Idemo. Ti bi trebao zamijeniti Bezbrižnog na straži.
Hej, Ponoći! Osjećaš li se bolje?
Imam nešto za tebe.
Šećer.
Voliš šećer, zar ne?
Uzmi, Ponoći.
Samo polako.
Izvoli.
Smiri se. Znam što želiš.
Hoćeš li biti dobar ako te odvežem?
Ne budi nervozan. Samo mirno.
Vrati se. Stoj mirno.
Samo polako.
Vrati se. Samo mimo.
Problem s tobom, Ponoći, je što si tvrdoglav kao što sam i ja bio.
Dan kaže da neukrotivi konj ne valja nikomu.
Ponoći! Ponoći!
Ponoći!
Idite po konje!
Stignite ih, momci!
Skrenite ih! Skrenite predvodnika!
Skrenite ih udesno!
Dođite ispred njih!
Što je pokrenulo stampedo? -Danov ludi pastuh se oslobodio.
Jesmo li svi na broju? -Gdje je Chet?
Zaboravio sam na njega u ovom uzbuđenju. -Gdje je?
Bio je na straži s tobom. -Vidio sam ga prije nego što je počelo.
Ako se našao usred stampeda, nasmrt su ga izgazili.
Vraćam se. -I dio nas se vraća s njim.
Curry, ti i Bezbrižni idete sa mnom. -Ja idem s tobom.
U redu, Dallas. Ostali, ostanite s krdom.
Pretražili smo svaki pedalj puta. Nigdje ga nema.
Da nisam bio tako zaslijepljen hvatanjem tog ludog pastuha...
Nije bio pastuh. Vidio sam da bježi i pucao sam na njega.
Tako je počeo stampedo.
Chet!
Jesi li dobro? Svuda smo te tražili.
Zabrinuo si nas, mali. -Nasmrt smo se uplašili.
Nemogućeg li klinca! Toliko sam se prepao da sam zamalo umro.
Mislio sam da su te izgazili,
a tebi ne fali ni vlas s te tvrde tikve.
Išao sam za Ponoći. -Cijelo vrijeme si lovio Ponoć?
Zamalo sam ga uhvatio, ali konj mi je posrnuo.
Ja sam kriv što je pobjegao. Oslobodio sam ga.
Zaboravi to, Chete. Što je jedan divlji konj prema...
Žao mi je zbog stampeda. -Ne bi ga bilo da nisam pucao na Ponoć.
Srećom, nitko nije ozlijeđen, a stoka je prešla 15-ak kilometara.
Time smo nadoknadili izgubljeno vrijeme. Vratimo se ostalima.
Drago mi je da se nisi izgubio.
"Uvjeren sam da će ovaj ogranak pruge biti dobitak za zapad
i za našu željeznicu. Srdačno vaš."
Winstone, sigurni ste da su rekli Santa Fe? -Jesam.
Santa Fe u utorak.
Nadam se da neće kasniti.
Stigli su.
Odmah ih uvedite. - Da, gospodine.
Gosparu Chester!
Otac vam je u knjižnici. Očekuje vas, gospodo.
Zdravo, tata.
Chesteru, sine, lijepo je što si se vratio. Nasmrt sam se zabrinuo.
Da te pogledam! -Žao mi je što si se brinuo, tata!
Upoznaj moje prijatelje, Dan Matthews i Dallas.
Kako ste. - Zdravo.
Sigurno ste se dobro brinuli za moga sina. Sjajno izgleda.
Kako vam mogu zahvaliti? -Bilo nam je drago što je bio s nama.
Trebali smo pomoćnika, zar ne? -Da. -Čujem da je postao kauboj.
Mogu li vam ponuditi piće? Imam bourbon star 20 g.
Ne, hvala. Nikada ne pijem prije sumraka.
Ali zar se nije naglo smračilo ovdje?
Oprostite, g. Graham, ali jedna mlada dama me očekuje.
Ne moraš već otići? -Htio sam kupiti novu odjeću prije susreta.
Mogu li s tobom? I ja trebam novu odjeću.
Bolje da ostaneš s ocem, Chete. Imate o čemu razgovarati.
Tako je, Chesteru. Želim čuti sve o tom velikom pogonu stoke.
Chet će vam ispričati. Zna sve tajne,
od hvatanja junaca lasom do kroćenja divljih konja.
Zar ne trebamo srediti račun prije odlaska? Za Chestera.
Sve je već sređeno. Isplatio sam ga isto kao i ostale radnike.
Bilo mi je drago što sam vas upoznao. -I meni vas.
Doviđenja, Chete. -Doviđenja, Dan.
Onda, Chesteru. Kakav je to posao sa stokom?
Zvuči zanimljivo.
Ne izgleda sretan što se vratio. -Ljudi se zbliže pri pogonu stoke.
Katkad je rastanak bolan na kraju puta.
Uznemirio se kad je Matthews otišao. -Zato što su postali prijatelji.
Chet i Dan, bili su partneri. Radili su zajedno iste stvari.
Jahali su zajedno, radili zajedno. Doživjeli uspone i padove zajedno.
Bojim se da baš nisam bio dobar otac, gospodine... -Dallas.
Znate, uvijek sam bio tako zaokupljen vlastitim poslom
da se nisam imao vremena baviti dječakom.
Nisam se čak ni potrudio da se s njim upoznam.
Tako sam i mislio.
Chet je bio jadno i usamljeno ždrebe kad je došao među nas.
Učinit ću sve da mu to nadoknadim.
Moram krenuti. Htio bih se malo dotjerati.
Hvala vam na piću. Vidimo se, g. Graham.
Vidimo se, Dallas.
'Đenja, kauboju. -'Đenja, Dallas.
Chesteru, ti i ja moramo nadoknaditi mnogo toga.
Mnogo mjesta na koja ćemo ići, i mnogo toga što ćemo raditi.
Da, tata. -Prvo idemo na istok... -Ne želim se vratiti na istok.
Želim ići s Danom. Moram ići s njim.
Zbog mene je izgubio konja... -Ne brini zbog toga.
Napisat ću mu ček. Može kupiti najboljeg konja u Novom Meksiku.
Tog konja novac ne može kupiti. Divlji ždrijebac, ali plemenite krvi.
Dan ga treba kako bi osnovao ranč i uzgojio mnogo ždrebadi.
Moram mu pomoći da ga ponovno uhvati. Dan računa na mene.
Shvaćam. Kad si mislio krenuti za tim divljim ždrijepcem?
Ujutro.
Dan!
Sve je sređeno. Mogu ići. Tata je rekao da mogu.
Ne znam baš, Chete. Htio sam angažirati drugog čovjeka.
Evo ga, upravo stiže.
Tata.
Hoću li odgovarati? -Chete, što ti misliš?
Mislim da će biti dobar. -U redu. Dolar na dan i hrana.
Nadam se da ću to zaraditi. -Ne brini, tata, hoćeš.
Obradio i pripremio Tantico (08.2017.)